CELEX: 62010CJ0023
Language: hu
Date: 2011-03-17 00:00:00
Title: A Bíróság (hetedik tanács) 2011. március 17-i ítélete. # Európai Bizottság kontra Portugál Köztársaság. # Tagállami kötelezettségszegés - Friss banán szabad forgalomba bocsátása - A valós súlynak nem megfelelő bejelentett súly - A vámhatóságoknak a bejelentett súly ellenőrzésére vonatkozó kötelezettsége - Közösségi Vámkódex - 2913/92/EGK rendelet - 68. és az azt követő cikkek - 2454/93/EGK rendelet - 290a. cikk - 38B. melléklet - A saját források rendszere - Bevételkiesés - 1552/89/EGK, Euratom rendelet - 1150/2000/EK, Euratom rendelet - 2., 6., 9., 10. és 11. cikk. # C-23/10. sz. ügy

A Bíróság (hetedik tanács) 2011. március 17‑i ítélete – Bizottság kontra Portugália
      (C‑23/10. sz. ügy)
      „Tagállami kötelezettségszegés – Friss banán szabad forgalomba bocsátása – A valós súlynak nem megfelelő bejelentett súly – A vámhatóságoknak a bejelentett súly ellenőrzésére vonatkozó kötelezettsége – Közösségi Vámkódex – 2913/92/EGK rendelet – 68. és azt követő cikkek – 2454/93/EGK rendelet – 290a. cikk – 38B. melléklet – A saját források rendszere – Bevételkiesés – 1552/89/EGK, Euratom rendelet – 1150/2000/EK, Euratom rendelet – 2., 6., 9., 10. és 11. cikk”
      1.                     Az Európai Unió saját forrásai – Vámjogi sors – Szabad forgalomba bocsátás – Banánra vonatkozó különös rendelkezések (2913/92
            tanácsi rendelet, 13., 68. és 71. cikk; 2454/93 bizottsági rendelet, 290a. cikk) (vö. 47–54. pont)
      2.                     Az Európai Unió saját forrásai – A tagállamok általi megállapítás és rendelkezésre bocsátás – Az importált friss banán szabvány-,
            és emiatt fiktív súlyát tartalmazó vámáru–nyilatkozat rendszeres és ellenőrzés nélküli elfogadása (1552/89 tanácsi rendelet,
            2., 6. és 9–11. cikk, 2913/92 tanácsi rendelet, 13., 68. és 71. cikk, és 1150/2000 tanácsi rendelet, 2., 6. és 9–11. cikk;
            2454/93 bizottsági rendelet, 290a. cikk) (vö. 55., 71. pont)
      3.                     Az Európai Unió saját forrásai – A tagállamok általi megállapítás és rendelkezésre bocsátás – A Bizottság számláján történő
            jóváírás – Késedelmes jóváírás (1552/89 tanácsi rendelet, 2., 9., 11. és 17. cikk, és 1150/2000 tanácsi rendelet, 2., 9.,
            11. és 17. cikk) (vö. 57–66. pont)
      Tárgy
      
         
               Tagállami kötelezettségszegés – A Közösségi Vámkódex létrehozásáról szóló, 1992. október 12‑i 2913/92/EKG tanácsi rendelet
                  (HL L 302., 1. o.; magyar nyelvű különkiadás 2. fejezet, 4. kötet, 307. o.) 68. és azt követő cikkeinek, a Közösségi Vámkódex
                  létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július
                  2‑i 2454/93/EGK bizottsági rendelet (HL L 253., 1. o.; magyar nyelvű különkiadás 2. fejezet, 6. kötet, 3. o.) 290a. cikkének
                  és 38B. mellékletének, valamint a Közösségek saját forrásainak rendszeréről szóló 88/376/EGK, Euratom határozat végrehajtásáról
                  szóló, 1989. május 29‑i 1552/89/EGK, Euratom tanácsi rendelet (HL L 155., 1. o.) és a Közösségek saját forrásainak rendszeréről
                  szóló 94/728/EK, Euratom határozat végrehajtásáról szóló, 2000. május 22‑i 1150/2000/EK, Euratom tanácsi rendelet (HL L 130.,
                  1. o.; magyar nyelvű különkiadás 1. fejezet, 3. kötet, 169. o.) 2., 6., 9., 10. és 11. cikkének megsértése – Friss banán szabad
                  forgalomba bocsátása – A valós súlynak nem megfelelő bejelentett súly – Saját források – Bevételkiesés.
               
            Rendelkező rész
      
         
                  1)
               
               
                  
               
               
                  	A Portugál Köztársaság – mivel a vámhatóságai 1998 és 2002 között rendszeresen elfogadták a friss banán szabad forgalomba
                     bocsátására vonatkozó vámáru‑nyilatkozatokat, jóllehet tudták vagy ésszerűen tudniuk kellett volna, hogy a bejelentett súly
                     nem felel meg a banán valós súlyának, és mivel a portugál hatóságok megtagadták a bevételkiesésnek és a késedelmi kamatoknak
                     megfelelő saját források rendelkezésre bocsátását – nem teljesítette az 1997. január 20‑i 89/97/EK bizottsági rendelettel
                     módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések
                     megállapításáról szóló, 1993. július 2‑i 2454/93/EGK bizottsági rendelet 290a. cikkével együttesen értelmezett, a Közösségi
                     Vámkódex létrehozásáról szóló, 1992. október 12‑i 2913/92/EKG tanácsi rendelet 13., 68. és 71. cikkéből, valamint a 1996.
                     július 8‑i 1355/96/EK, Euratom tanácsi rendelettel módosított, a Közösségek saját forrásainak rendszeréről szóló 88/376/EGK,
                     Euratom határozat végrehajtásáról szóló, 1989. május 29‑i 1552/89/EGK, Euratom tanácsi rendelet 2., 6. és 9‑11. cikkéből,
                     továbbá a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május
                     22‑i 1150/2000/EK, Euratom tanácsi rendelet ugyanezen cikkeiből eredő kötelezettségeit.
                  
               
            
         
                  2)
               
               
                  
               
               
                  	A Bíróság a keresetet ezt meghaladó részében elutasítja.
               
            
         
                  3)
               
               
                  
               
               
                  	Az Európai Bizottság és a Portugál Köztársaság maguk viselik saját költségeiket.